**GRAD OZALJ NAMJERAVA SUDJELOVATI U NABAVI UDŽBENIKA *ZA SVE* OSNOVNOŠKOLCE S PODRUČJA GRADA OZLJA**

Grad Ozalj za školsku godinu 2016./17. namjerava sudjelovati u nabavi udžbenika, dopunskih nastavnih sredstava i pripadajućeg školskog pribora za sve učenike osnovnih škola koji imaju prebivalište na području Grada Ozlja, pa i za učenike koji nemaju prebivalište na području Grada, ali pohađaju Osnovnu školu Slava Raškaj.

***Pravo na financiranje priznalo bi se u obliku novčane naknade i to za učenike čiji članovi kućanstva su korisnici zajamčene minimalne naknade u visini do 100%****,* ***a za učenike čiji članovi kućanstva ispunjavaju imovinski cenzus iz čl. 8. Odluke o socijalnoj skrbi Grada Ozlja (SG 5/15) u visini do 80% od ukupnog iznosa*** cijene potrebnih udžbenika i pripadajućih obveznih nastavnih sredstava za obvezne nastavne predmete za određeni razred za pojedinu školu.

Osim učenika slabijeg socijalnog stanja, Grad Ozalj u školskoj godini 2016./17. namjerava sudjelovati u nabavi udžbenika, dopunskih nastavnih sredstava i pripadajućeg školskog pribora i ***za sve ostale učenike osnovnih škola koji imaju prebivalište na području Grada Ozlja, ali i svih ostalih učenika koji pohađaju osnovnu školu na području Grada Ozlja, bez obzira na njihovo prebivalište. Pravo na sufinanciranje ostvarilo bi se u obliku novčane naknade u visini do maksimalno 50% od ukupnog iznosa*** cijene potrebnih udžbenika i pripadajućih obveznih nastavnih sredstava za obvezne nastavne predmete za određeni razred.

Navedeno pravo ne bi mogli ostvariti učenici koji isto ili slično pravo ostvaruju po drugoj osnovi i učenici koji ponavljaju razred, a ukoliko isti ostvare pravo na sufinanciranje udžbenika po drugoj osnovi, priznala bi im se razlika iznosa za nabavu udžbenika.

Budući da bi za realizaciju sufinanciranja trebalo predočiti račun za kupljene udžbenike i pripadajuća dopunska nastavna sredstva, odnosno školski pribor, ***molimo građane dasačuvaju račune***, a potvrde o redovitom pohađanju osnovne škole Grad će pribavljati po službenoj dužnosti.

***Rokovi za podnošenje zahtjeva bit će do 31. listopada 2016. godine.***